Die Dansorkes, Kannie Warries stel nuwe album vry:- Ernie se tokkel | RADIO 105.9 FM
Hul albums bestaan uit lekker-luister-liedjies wat keer dat jy eenvoudig kan stil sit. En néé, nie eentonige ou deuntjies wat die neus-in-die-wind puriste sou raai nie; hulle dek die hele spektrum genres van boeredansmusiek. Walse, setiese, vastrappe, kwêlas, en nog vele meer.
NOU spog hulle met ‘n splinternuwe musiekvideo! Vrolik sit en speel hulle op die oewer van die Vaalrivier en nou kan jy die vakmanskap op hul hande sien en die broederskap op hul gesigte. Jy wens jy kan gelyk kyk en dans so lekker speel hul hul treffer; “Ernie se tokkel”.
En dan net sodra hulle jou aan die brand gespeel het, koel hulle af, hare-in-die-wind, op ‘n spoggerige motorboot die sonsondergang in. Solank die kitare net droog bly, want hulle het al en gaan nog die land aan die brand speel.
« Gerhard Meyer & André van Deventer stel nuwe album vry:- Vasvat Snare
Groot Gees Fees is die grootste Afrikaanse lewenstylfees. »